《新都南亭送郭元振卢崇道（一作卢崇道诗）》
唐代·张说

竹径女萝蹊，莲洲文石堤。静深人俗断，寻玩往还迷。

碧潭秀初月，素林惊夕栖。褰幌纳蟾影，理琴听猿啼。

佳辰改宿昔，胜寄坐睽携。长怀赏心爱，如玉复如珪。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。